Text file: 3665.txt
author: Marjan Lisjak
downvotes: 1
end consideration date: 2012-10-19
id: '3665'
number comments: 10
number views: 2635
proposal type: Odziv pristojnega organa
response: "Odziv Ministrstva za gospodarski razvoj in tehnologijo\nNa ravni Evropske\
  \ skupnosti je bila leta 2004 sprejeta Direktiva o prevzemnih pobudah (V nadaljevanju:\
  \ Direktiva 2004/25/ES), ki dr\u017Eave \u010Dlanice obvezuje, da dolo\u010Dbe direktive,\
  \ torej tudi dolo\u010Dbe 15. in 16. \u010Dlena, ki urejata institut izklju\u010D\
  itve in institut izstopa, prenesejo v svojo nacionalno zakonodajo najkasneje do\
  \ dne 20.5.2006. na podlagi navedenega je Republika Slovenija pristopila k celoviti\
  \ prenovi prevzemne zakonodaje, katere temeljni namen je bil zlasti za\u0161\u010D\
  ita interesov vseh in \u0161e posebej manj\u0161inskih delni\u010Darjev ter enakost\
  \ njihove obravnave, dolo\u010Ditev pravi\u010Dne cene, obveznost prevzemne ponudbe,\
  \ varstvo pridobljenih pravic, pravno varstvo, transparentnost prevzemnega postopka,\
  \ obve\u0161\u010Danje vseh strank, posebno predstavnikov zaposlenih, o vseh klju\u010D\
  nih elementih povezanih s prevzemno ponudbo, transparentnost obrambnih struktur\
  \ idr. S sprejemom Zakona o prevzemih (Ur.l. RS \u0161t. 79/06, 67/07-ZTFI (100/07\
  \ popr.), 1/08, 68/08, 35/11, 55/11 Skl.US: U-I-103/11-9, 105/11 Odl.US: U-I-103/11-16,\
  \ 10/12, 22/12 Odl.US: U-I-123/11-14, 38/12, v nadaljevanju ZPe-1) je tako Republika\
  \ Slovenija izpolnila zavezo in omenjeno direktivo implementirala v svoj pravni\
  \ red.\nDolo\u010Dbe 68. in 69. \u010Dlena ZPre-1 urejajo polo\u017Eaj manj\u0161\
  inskih delni\u010Darjev ciljne dru\u017Ebe v primeru, ko je prevzemnik na podlagi\
  \ prevzemne ponudbe uspel pridobiti najmanj 90-odstotni dele\u017E vseh delnic te\
  \ dru\u017Ebe z glasovalno pravico. Z 68. \u010Dlenom je urejena mo\u017Enost njihove\
  \ izklju\u010Ditve iz ciljne dru\u017Ebe s prenosom vseh delnic na prevzemnika kot\
  \ glavnega delni\u010Darja, z 69. \u010Dlenom pa njihova pravica do izstopa iz ciljne\
  \ dru\u017Ebe. Zakon dolo\u010Da tudi vrsto in vi\u0161ino nadomestila, do katerega\
  \ so upravi\u010Deni manj\u0161inski delni\u010Darji, \u010De pride do njihove izklju\u010D\
  itve ali izstopa v poprevzemnem obdobju treh mesecev po objavi izida prevzemne ponudbe.\
  \ V primeru izklju\u010Ditve jim mora prevzemnik ponuditi nadomestilo take vrste\
  \ in v taki vi\u0161ini, kakor je to dolo\u010Deno v prevzemni ponudbi (drugi odstavek\
  \ 68. \u010Dlena ZPre-1), v primeru izstopa pa lahko namesto denarnega zneska, zahtevajo\
  \ nadomestilo take vrste in v taki vi\u0161ini, kakor je bilo dolo\u010Deno v prevzemni\
  \ ponudbi (drugi odstavek 69. \u010Dlena ZPre-1). Namen dolo\u010Db drugega odstavka\
  \ 68. in drugega odstavka 69. \u010Dlena ZPre-1 je tako v predpisanem poprevzemnem\
  \ obdobju dati glavnemu delni\u010Darju pravico do izklju\u010Ditve manj\u0161inskih\
  \ delni\u010Darjev, manj\u0161inskim delni\u010Darjem pa do izstopa iz ciljne dru\u017E\
  be pod enakimi pogoji, kot so veljali za ostale delni\u010Darje na podlagi prevzemne\
  \ ponudbe.\nNa koncu bi ponovno \u017Eeleli poudariti, da je uzakonitev instituta\
  \ izklju\u010Ditve in izstopa manj\u0161inskega delni\u010Darja v ZPre-1 posledica\
  \ implementacije Direktive 2004/25/ES.\n "
response date: 2013-01-04
response due date: null
sent date: 2012-09-20
title: "Iztisnitev malih delni\u010Darjev"
upvotes: 18
url: https://predlagam.vladi.si/predlog/3665
